### Beslutning

Fremsendes til Teknisk Udvalg til behandling i henhold til beslutning i byrådets møde den 12. maj 2021.

**Beslutningsforslag fra SF**

SF har en vision om et bilfrit centrum, hvor der i stedet for biler er fyldt med mennesker som går, løber og cykler - hvor man trygt kan rulle med en barnevogn, og hvor der er udeservering og varer fra butikker på gadeplan. Farten skal ned og roen skal brede sig i [adresse].

Vi foreslår at byrådet tiltræder følgende forslag, som vil gøre store dele af området inden for Allé-ringen bilfrit senest i 2040. Forslaget skal indarbejdes i Visionsplan for [adresse].

Vi foreslår:

* At Graven, [adresse], [adresse], [adresse], [adresse], [adresse], [adresse] (fra [adresse] til [adresse]), [adresse] (fra [adresse] til [adresse]) gøres bilfrit senest i 2025.
* At området inden for Allé-ringen\* illustreret på vedlagte kort gøres bilfri i 2040.
* At forvaltningen udarbejder en plan, som løbende udvider de bilfri områder i centrum i perioden 2025-2040.
* At forslaget sættes til offentlig debat og borgerinddragelse inden byrådet tager endelig stilling.

Baggrund

Siden man i 1972 anlagde den første gågade i [adresse], har man langsomt udvidet gågadeområdet til flere og flere gader, til glæde for både aarhusianere og turister. For SF er det naturlige næste skridt i denne udvikling at gøre området inden for Allé-ringen\* bilfrit. På sigt vil vi gerne udvide området yderligere, så også [adresse] bliver bilfri og [adresse] bliver decideret gågadeområde samt et fredeligere gadeforløb ved [adresse]/Nørregade. Endeligt arbejder vi for, at [adresse] og [adresse] samles til en stor samlet park.

Drømmen er at skabe et langt mere roligt og fodgænger- og cykelvenligt centrum. Et centrum, der ikke er fyldt med trængsel og biler, som cirkulerer efter p-pladser og udleder CO2 og skadelige partikler. Et centrum i [adresse], hvor der bliver plads til både mere grønt og mere socialt samvær i gaderne, hvor kulturlivet og forretningslivet kan komme mere "ud" og møde borgerne. Et centrum der minder om de midlertidige sommergågader, som vi kender fra [adresse], [adresse] og [adresse]. En by der bliver mere attraktiv for turister.

Ambitionen er at skabe et sammenhængende bilfrit område inden for [adresse], [adresse] Alle, Sønder Alle og [adresse], som vi kalder Allé-ringen\*. Enkelte veje i yderkanten af området, hvor der er langt flere lejligheder end butikker og restauranter, bliver ved med at være bilgader med beboerparkering langs vejen. Illustreret på vedlagte kort kan man se, hvilke veje vi præcis foreslår skal være fri for biler. Der sikres adgang ad to korridorer til og fra de store P-huse ved Magasin og Salling. Ligeledes sikres der korridorer til P-huset i Frode Nilsson. Det offentlige parkeringshus ved Telefonsmøgen ([adresse]) reserveres til områdets beboere, som vil få adgang til parkeringshuset, hvis de indgår i en beboerparkeringsordning. Delebilsordninger med andre beboere fra området prioriteres højest. Parkering til de besøgende i centrum, som kommer i bil, skal dækkes af byens mange andre p-huse.

Busser skal fortsat kunne køre i Busgadeforløbet, hvor der også kan køre taxaer. Det er i det hele taget vigtigt, at der er er en velfungerende kollektiv transport til og fra centrum. Varetransport skal ske på samme måde, som det fungerer lige nu til gågadeområdet. Derfor vil det i fremtiden blive meget nemmere at aflevere varer, da der ikke vil være andre biler i området.

Det er vigtigt, at beboere og erhvervsliv ikke føler sig jaget ud af midtbyen, men i stedet for kan se de muligheder, som det giver for en hyggelig og attraktiv bykerne, som man fx ser i [adresse].

Herudover skal følgende medtænkes i udformningen af det bilfri centrum:

* Der skal sikres adgang til alle eksisterende P-huse (dog ikke alle P-pladserne på vejene).
* Der skal være adgang for handicapbiler og vareindlevering. Evt. hyrevogne fx i ydertidspunkter som aften.
* Varelevering foregår efter samme regler som de nuværende gågader.
* Beboerne skal have mulighed for at anvende parkeringshusene til en rimelig betaling.
* Afgrænsning foregår primært med skiltning - ikke med bomme/steler.
* De fleste gader skal deles mellem gående og cyklister.
* Der skal etableres foranstaltninger, der nedsætter farten for cyklister i centrale gader, herunder flere bytræer.
* Forslaget skal indarbejdes i Visionsplan for [adresse].
* Det er vigtigt, at kommunen inddrager borgere, virksomheder, foreninger, organisationer mv. i den fremadrettede proces, fordi deres viden og sparring er essentiel for et mere bilfrit centrum.

\* Allé-ringen består af: [adresse], [adresse], [adresse], [adresse], [adresse], [adresse], [adresse], [adresse], [adresse], [adresse], [adresse].

Stillet af SF’s byrådsgruppe i [adresse] Lucas Kjeldsen, Mathilde Pedersen, Bob Kjeldsen/Liv Benedicte Overgaard og Jimmy Svendsen (ordfører på sagen)

**Indstilling fra Magistratsafdelingen for Teknik og Miljø**

**Svar på forslag fra SF om bilfrit centrum**

### Resumé

SF fremsatte 3. februar 2021 forslaget ”Bilfrit centrum – ro på i centrum”. Forslaget indebærer, at området indenfor Allé-ringen gøres bilfrit frem mod 2040 (bilag 1).

Internationale studier af bilfrie områder i centrale bydele viser, at det kan have en positiv effekt på trafiksikkerhed. Bilfrie områder medfører dog samtidigt en række udfordringer for bosætning, varedistribution, renovation og andre erhvervsrelaterede trafikale formål.

Der er allerede gang i en række fredeliggørelser i regi af Mobilitetsplan for [adresse], som vi endnu ikke kender effekterne af. Teknik og Miljø anbefaler derfor, at forslaget ikke imødekommes og at der arbejdes videre med en udvidelse af eksisterende og planlagte indsatser.

Indsatsen på området kan styrkes yderligere, hvis partierne ved de kommende budgetforhandlinger afsætter fx 2 mio. kr. til yderligere udbredelse og etablering af sommergågader, hvor der er plads til fremkommelighed, men på de gåendes præmisser og med styrkelse af muligheder for ophold, udeservering mm.

### Indstilling

Det indstilles:

At 1) forslaget afvises.

### Sagens forløb

03-02-2021 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 3. februar 2021 om magistratsbehandling af forslaget.

Sagen bedes tilbagesendt byrådet via Magistraten.

 09-04-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 28-04-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-05-2021 Magistraten

Fremsendes til [adresse] med bemærkning, at Magistraten i mødet den 3. maj 2021 anbefaler, at byrådet tiltræder Magistratsafdelingen for Teknik og Miljøs indstilling af 9. april 2021.

Jean Bech og Kristine Larsen henholder sig til det oprindelig forslag.

 12-05-2021 [adresse]
Fremsendes til Teknisk Udvalg til behandling i henhold til beslutning i byrådets møde den 12. maj 2021.
 02-06-2021 Teknisk Udvalg

Yngve Mathiasen, Stine Frandsen, Bo Schmidt og Ronja Nilsson kunne tiltræde Magistratsafdelingen for Teknik og Miljøs indstilling af den 9. april 2021 i overensstemmelse med Magistratens anbefaling.

Mette Steffensen, Jimmy Svendsen og Tommy Rasmussen kunne henholde sig til det oprindelige forslag.

 09-06-2021 Aarhus Byråd
Tilbagesendes Magistratsafdelingen for med bemærkning, at byrådet i sit møde den 10. juni 2021 har vedtaget Magistratens indstilling i overensstemmelse med erklæring fra Teknisk Udvalg af 2. juni 2021.

Socialistisk Folkepartis byrådsgruppe henholdte sig til deres oprindelige forslag.